stanford-oval/wikipedia huggingface dataset:
Check It Out

"Check It Out" (בעברית: "תבדוק את זה") הוא שיר של הראפר האמריקאי וויל.איי.אם בהשתתפות הזמרת הטרינידדית ניקי מינאז'. השיר יצא לאור ב-3 בספטמבר 2010 והופיע באלבומה של מינאז', Pink Friday. בבריטניה פורסמה גרסה נוספת של השיר בה משתתפת הזמרת הבריטית שריל קול. לאחר צאתו הגיע השיר למקום ה-78 במצעד הסינגלים האמריקאי בילבורד הוט 100, ולמקום ה-11 במצעד הסינגלים של בריטניה. השיר כולל דגימות של השיר "Video Killed the Radio Star" של הבאגלז.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 21 |  |
|  אירופה | אירופה הוט 100 | 36 |  |
|  אירלנד | מצעד הסינגלים האירי | 14 |  |
|  ארצות הברית | בילבורד הוט 100 | 78 |  |
|  ארצות הברית | מצעד שירי הפופ | 21 |  |
|  הולנד | מצעד 40 הסינגלים ההולנדיים | 27 |  |
|  הממלכה המאוחדת | מצעד הסינגלים הבריטי | 11 |  |
|  ולוניה | אולטראטופ 40 | 2 |  |
|  יפן | יפן הוט 100 | 5 |  |
|  סלובקיה | ČNS IFPI | 26 |  |
|  סקוטלנד | מצעד הסינגלים הסקוטי | 12 |  |
|  פלנדריה | אולטראטופ 50 | 4 |  |
|  קנדה | קנדה הוט 100 | 14 |  |
תקיפות משלוחי הנשק האיראניים לחזבאללה בדמשק

תקיפות משלוחי הנשק האיראניים לחזבאללה בדמשק היו סדרה של תקיפות אוויריות נגד משלוחי נשק מאיראן שיועדו לארגון הטרור חזבאללה שבוצעו בדמשק בירת סוריה בליל 3 ו-5 במאי 2013.
סוריה האשימה את ישראל כי היא עומדת מאחורי התקיפות למרות שזו לא הודתה בכך. בימים שלאחר התקיפה שרר מתח רב באזור לאחר שאישים סורים אמרו כי התקיפה מהווה "הכרזת מלחמה" נגד סוריה. צה"ל נערך בכוחות מתוגברים בגבול הצפון, שמי הצפון נסגרו לתעופה אזרחית ונפרסו מערכות ההגנה האווירית כיפת ברזל.
לפי גורמי מודיעין מערביים, המתקפות בסוריה כוונו כנגד משלוחים של טילי פאתח 110 מתוצרת איראן שיועדו לארגון חזבאללה בלבנון.
לפי דיווחי המרכז הסורי לזכויות אדם בתקיפות נהרגו לפחות 42 חיילים סורים ונפצעו מאות. ייתכן שמספר החיילים ההרוגים עומד אף על 100–300 הרוגים, אך יש דיווחים סותרים בנושא.
התקיפה הראשונה

ב-4 במאי פורסם ברשת CNN האמריקאית כי גורמים אמריקאיים ומערביים בוחנים מידע בנוגע לתקיפות אוויריות בשטח סוריה ובמקביל דיווחו מקורות אמריקאים אחרים כי התקיפה הייתה נגד נשק שיועד לחזבאללה.
התקיפה השנייה

בליל 5 במאי דיווחו תושבים בדמשק על הפצצות כבדות שבוצעו מן האוויר נגד מתקנים צבאיים בעיר. על פי דיווחי אזרחים, תקיפה זו הייתה כבדה ומאסיבית יותר מקודמתה. במשך מספר שעות תקפו מטוסים מטרות שונות בעיר. הטלוויזיה הסורית דיווחה על התקיפה אך לא מסרה פרטים באשר לזהות הנשק שהופצץ. גורמי מודיעין פרסמו כי הנשק שהופצץ בסוריה בשני המקרים הם טילי קרקע-קרקע מסוג פאתח 110, מתוצרת איראנית, אשר יועדה לארגון החזבאללה כהוקרה על התייצבותו לצד המשטר הסורי במלחמת האזרחים בסוריה. הטילים הותקפו במספר מוקדים, בהם נמל התעופה הבינלאומי של דמשק ואתר בקרבת המרכז למחקר מדעי שהותקף בינואר 2013 בנסיבות דומות. על פי הסורים במהלך הפעולה נורתה אש נ"מ נגד המטוסים התוקפים.
תגובות

סוריה נשיא סוריה בשאר אל-אסד דרש מישראל להפסיק את הפעילות הצבאית בשטח ארצו, והאשים את ישראל בסיוע למורדים בשלטונו. אישים בממשל הסורי אמרו כי אם יישנו התקיפות יגיבו בירי טילים לישראל. כמו כן הגישה סוריה תלונה בפני מועצת הביטחון של האו"ם נגד ישראל.
טורקיה ראש ממשלת טורקיה רג'פ טאיפ ארדואן גינה את התקיפה ואמר כי "שום תירוץ לא מצדיק את הפעולה הזו".
הליגה הערבית הליגה הערבית גינתה את ישראל וקראה למועצת הביטחון לעשות כן. שגריר לוב באו"ם כתב בשמה מכתב למועצה ובו דרישה "לעצור את התוקפנות הישראלית".
בריטניה שר החוץ הבריטי ויליאם הייג אמר כי התקיפה מאיימת על השלום באזור, אך הכיר בצורך של ישראל להגן על עצמה.
הרפובליקה העממית של סין משרד החוץ בבייג'ינג פרסם הודעה המגנה שימוש בכוח צבאי והפרת ריבונותם של מדינות.
ארצות הברית מיד לאחר התקיפה הראשונה הזדרז נשיא ארצות הברית ברק אובמה להביע תמיכה בישראל. הוא אמר כי לישראל יש זכות מלאה להגן על עצמה מפני העברות נשק לחזבאללה.
ישראל ישראל לא הודתה באופן רשמי כי מטוסיה תקפו בסוריה, אך אישרו באופן לא רשמי לכלי תקשורת עולמיים כי היא אכן עומדת מאחורי הפעולה. שר הביטחון משה יעלון רמז והזכיר כי ישראל הציגה קווים אדומים לחזבאללה.
הערות שוליים

1 2  "Turkey condemns Israeli air strikes in Syria". Reuters. 7 במאי 2013. נבדק ב-30 באפריל 2018. {{cite news}}:  (עזרה)
↑  התקיפה בסוריה - נמשכת הדריכות הביטחונית, באתר רשת ב, 6 במאי 2013
↑  יואב זיתון ויצחק בן חורין, דיווחים בארה"ב: ישראל תקפה בסוריה בליל חמישי, באתר ynet, 4 במאי 2013
↑  דיווח בסוריה: תקיפה נוספת של צה"ל בדמשק, באתר וואלה, 5 במאי 2013
↑  רועי קייס וסוכנויות הידיעות, אימה בדמשק: "פחדנו, התחבאנו בחדר מדרגות", באתר ynet, 5 במאי 2013
↑  אבי יששכרוף, אמיר בוחבוט‏, גורם ישראלי מאשר: הפצצנו הלילה טילים איראניים בדרכם לחיזבאללה, באתר וואלה, 5 במאי 2013
↑  אבי יששכרוף‏, סוריה: "נגיב באופן מיידי אם ישראל תתקוף שוב", באתר וואלה, 9 במאי 2013
↑  AFP, ארדואן מגנה את התקיפה בסוריה: 'אין לזה תירוץ', באתר ynet, 7 במאי 2013
↑  הליגה הערבית למועצת הביטחון: גנו תקיפת הטילים הישראלית בסוריה, באתר רשת ב, 9 במאי 2013
↑  בריטניה: התקיפה בדמשק מאיימת על השלום באזור, באתר וואלה, 5 במאי 2013
↑  סוכנויות הידיעות, בזמן ביקור נתניהו: סין יוצאת נגד התקיפה בסוריה, באתר ynet, 6 במאי 2013
↑  הנשיא אובמה: "לישראל הזכות להגן על עצמה מפני העברת נשק לחיזבאללה", באתר ‏מאקו‏, 4 במאי 2013
↑  אבי יששכרוף, אמיר בוחבוט‏, גורם ישראלי מאשר: הפצצנו הלילה טילים איראניים בדרכם לחיזבאללה, באתר וואלה, 5 במאי 2013
↑  רמי שני‏, יעלון: "הבהרנו שנשק כימי לחיזבאללה הוא קו אדום", באתר וואלה, 7 במאי 2013
תקיפת דוב

דובי קוטב נלחמים. הדובים יכולים להרוג בקלות אדם באמצעות לסתותיהם וכפותיהם הגדולות.
נזק שעשה דוב לבקתת עץ.
שלט המורה להתרחק מדובים בפלורידה.
תקיפות דובים הם תקיפות הנגרמות בידי דוביים באזורים בהם הם חיים בטבע. רוב הדובים גדולים ובעלי אופי אגרסיבי ויכולים להרוג אדם בקלות, אם כי התקיפות לא נפוצות. רוב המתקפות מתרחשות בבית גידולו של הדוב והרחק מיישובי האדם, אף שגם תקיפות כאלה נגרמו.
הביולוג הקנדי סטיב הררו מדווח שתקיפות דובים בארצות הברית וקנדה בשנות ה-90 הרגו 3 אנשים בשנה, בהשוואה ל-15 הרוגים מתקיפות כלבים. עם זאת אזורים בהם הדובים שכיחים יחסית בעלי סיכוי לתקיפה גבוהה יותר.
תקיפות כאלה נגרמו באזורים שונים כשרוב הדובים החיים עלולים לתקוף אנשים ובעיקר המינים דוב לבן, דוב חום, דוב שפתני, דוב שחור אמריקאי ודוב שחור אסייתי. גם המינים דוב מלאי, דוב המשקפיים ואף פנדה ענקית תועדו בתקיפת אנשים אך הן נדירות בהרבה. בעת העתיקה נמצאו מאובנים של קרבות בין אנשים לדובים כמו דוב המערות ודוב הבולדוג, שייתכן שגרם להכחדתם.
סיבות

הסיבה למרבית תקיפות הדובים הוא הפתעה מצד הדוב מה שמעורר אצלו תקיפה הגנתית. עם זאת לרוב הדובים נוטים לברוח כשמגיע צייד עם נשק חם לעברם. הדעות לכך אינם ודאיות אך ייתכן שהדובים זהירים כשריד להגנה מטורפים נכחדים, מאחר שהם מזהים את הקשר בין האדם לנשק מסוכן או מאחר שציידים הרגו דובים אגרסיביים והשאירו דובים ביישנים יחסית. עדיין מרבית המתקפות התקבלו מציידים שניסו להסתתר מהדוב אך לבסוף התגלו.
איום נוסף כולל נקבות עם גורים. הדובות מגוננות בעוצמה על גוריהם ובעיקר אם נפגעו מהאדם (כמו בידי ציידים ולוכדי חיות). היוצא מהכלל הוא הדוב השחור, אשר גוריו מטפסים אוטומטית על העצים כהגנה מטורפים.
סיבה נוספת קשורה לרעב. הדובים הם אוכלי כל והם מחפשי מקורות מזון רבים. דובים החיים בקרבת האדם מורגלים לאכול שאריות שנפלו ולעיתים אף לפרוץ לבתים או למכוניות ולחטוף מזון. הדבר מקרב בין דובים רעבים לאדם מה שמסייע לתקריות קטלניות. גם ציידים שתפסו ציד ביערות מותקפים מאחר שהדובים נוטים להבריח בקלות טורפים אחרים מטרפם.
עם זאת רוב הדובים אינם טורפי אדם, למעט הדוב הלבן הניזון כקרניבור. בנוסף תקיפות של דובים שחורים קרו במקרים רבים מרעב וכך גם מספר תקיפות של דובים חומים באזורים צפוניים.
תקיפות נוספות חלות מדובים בשבי כמו בגני חיות או בקרקסים בייחוד כשהדוב נפגע מהתעללות (למשל דובים מרקדים).
תקיפות

רוב הדובים ינשכו או יכו בעוצמה בקורבן וכן ינסו לחבק אותו (בכינוי הרווח "חיבוק דוב") ויכולים לגרום בקלות לפציעות חמורות, כשמספר מינים כמו דוב שפתני מגוונים לקרוע את פני הקורבן. עם זאת בניגוד לטורפים מובהקים כמו חתוליים הם אינם מומחים בהריגה מהירה כך שלרוב הקורבן יסבול ממומים חמורים או ימות מדימום. סכנות נוספות נגרמות מזיהומים מהנשיכה, אשר גורמים למורסה, אלח דם ולכלבת וכן לשלל מחלות. מתקפות מסוימות נגרמות הרחק ממגורי אדם והקורבן עלול שלא לקבל עזרה כלל.
הסיכוי לשרוד מתקפה תלוי בעוצמה ובאיברים שנפגעו. פגיעה בפנים היא לרוב קטלנית, אך לעיתים הקורבן מצליח להתאושש לאחר ניתוחים רבים אך הדבר עשוי להימשך זמן רב ועדיין להיות קטלני.
תקיפות דובים בצפון אמריקה קורות בעיקר מדובים חומים כמו דוב גריזלי וגם מדובים שחורים הנפוצים ביערות והם נפוצות באזורים כמו פארקים לאומיים בהם האוכלוסיות של הדובים גדולות. בנוסף התקיפות קורות יותר בחורפים קרים בהם הדובים מאבדים מקורות מזון כמו פירות יער או דגים. בצפון קנדה ואלסקה תקפו גם דובי קוטב רעבים.
באסיה ישנם תקיפות של דובים חומים כמו דוב חום אוסורי האחראי לטבח גדול ביפן (אנ') בו נהרגו 7 אנשים, דוב סיבירי מזרחי שהוא בעל אופי אגרסיבי מאוד וכן של דובי קוטב סביב ברית המועצות.
בהודו הסכנה הגדולה היא מהדוב השפתני ההודי. באזורים מסוימים בהודו הדוב מתקיף יותר מאשר טיגריסים והוא בעל אופי אגרסיבי יותר ממרבית הדובים, נוסף על כך שתחומי המחיה הטבעיים שלו חופפים לשטחים אנושיים. מרבית המתקפות שלו מתרחשות בלילה ונגרמת מפגיעה ישירה בפנים. במאדהיה פרדש נרשמו בין 1989 ל-1994, מעל 48 הרוגים ועוד 689 פצועים מתקיפות דובים שפתניים, לרבות תקיפה של הדוב השפתני של מייסור (אנ'). במחקר אחר תקיפות של דובים שפתניים בקרנאטקה גרמו למעל 300 הרוגים בין 2014 ל-2018.
דוב שחור אסייתי תוקף אנשים רבים כל שנה כשמרבית המתקפות חלות בנפאל וצפון הודו ורבות מהם מסתיימות במוות, מאחר שהדוב מכוון לתקוף את הפנים בנשיכה עזה.
התגוננות

הגנה מתקיפה תלויה במין הדוב ובאזור התקיפה. בעת תקיפה של דובים חומים הנוטים לתקוף מאיום ומהפתעה לרוב, על האדם להישכב ולהידמות למת ולא לפגוע בדוב החזק שינסה להחזיר מלחמה. כשהדוב יראה באדם מת הוא ירגיש בטוח וכנראה יעזוב. לעומת זאת דובים שחורים או לבנים ינסו לטרוף את האדם ובמקרה זה אסור לו להידמות למת אלא להכות בכוח לעבר החוטם או העיניים. שימוש בנשק קר לא יעיל נגד דובים אך רובים או תרסיסים חריפים מוכיחים כמוצלחים. גם כלבים של הבעלים עזרו לעיתים להביס את הדוב. במספר מקרים אנשים ניצלו עקב קפיצה מצוקים, חפירת מחסים מאולתרים או אף טיפוס על עצים, אם כי מספר דובים יטפסו אחרי האדם על העץ.
כדי למנוע תקיפות כדאי להחביא מזון הרחק מיישובים, להימנע מהאכלת דובים, ללכת בשטח בצורה בולטת, לעטות בגדים בולטים ולא לרדת מהשבילים בפארקים. איום בעזרת מקל או רובה יכול להניס דוב מתקרב, מאחר שהוא יחשוש מהנשק. בנוסף ישנם תופים ואורות חזקים המיועדים להבריח דובים ממרחקים. לעיתים התקהלות הדובים גדולה ומספר פארקים נסגרים לביקורים עקב שוטטות דובים.
כשדוב טורף אדם נוהגים לצוד אותו כדי למנוע מהדובים בשטח להתנהג באופן דומה.
הערות שוליים

↑  Giant panda in China bites third victim - CNN.com, edition.cnn.com
↑  "Panda attacks man in Chinese zoo" (באנגלית בריטית). 2008-11-22. נבדק ב-2021-10-28.
↑  How to make peace with the world's deadliest bears, Animals, ‏2020-05-12 (באנגלית)
תמיר טולר

| --- | --- |

 עיסוק:  מדען מחשב, ביולוג סינתטי
 מקום לימודים:  אוניברסיטת תל אביב  הטכניון - מכון טכנולוגי לישראל
 מנחה לדוקטורט:  בן-ציון שור, נתן נלסון, ענת אחירון, איתן רופין
 מוסדות:  אוניברסיטת תל אביב
 פרסים והוקרה:  פרס יולודן (2016)
 https://www.cs.tau.ac.il/~tamirtul/
 תרומות עיקריות
 פיתוח דרכים חדשות ליצירת מודלים של ביטוי גנים והנדסתם
 
תמיר טולר הוא מדען מחשב, מהנדס, ביולוג סינתטי ויזם ישראלי, פרופסור מן המניין בפקולטה להנדסה ע"ש איבי ואלדר פליישמן באוניברסיטת תל אביב, ומופקד הקתדרה לביולוגיה סינתטית חישובית. המייסד והמדריך הראשי של התוכנית הבינלאומית למכונות מהונדסות גנטית (iGEM) באוניברסיטת תל אביב.
ביוגרפיה

טולר החל את לימודי התואר הראשון שלו במסגרת העתודה האקדמית ב-1992.
הוא השלים ארבעה תארים ראשונים, רובם מאוניברסיטת תל אביב: תואר ראשון בהנדסת חשמל, הנדסת מכונות (אווירודינמיקה), מדעי המחשב, כלכלה וניהול. סיים שני תארים שניים – בהנדסת חשמל (מהטכניון, בהנחיית פרופ' יעקב זיו), ובמדעי המחשב (מאוניברסיטת תל אביב), ושני דוקטורטים מאוניברסיטת תל אביב – אחד במדעי המחשב (בהנחיית הפרופסורים בני שור ונתן נלסון) ואחד במדעי הרפואה (בהנחיית הפרופסורים ענת אחירון ואיתן רופין).
טולר היה עמית בתר-דוקטורט ע"ש ספרא באוניברסיטת תל אביב, בבית הספר למדעי המחשב וכן במחלקה למיקרוביולוגיה מולקולרית וביוטכנולוגיה, ולאחר מכן במכון ויצמן למדע, במחלקה לגנטיקה מולקולרית ובפקולטה למתמטיקה ומדעי המחשב.
הוא הצטרף למחלקה להנדסה ביו-רפואית באוניברסיטת תל אביב ב-2011 וב-2018 הפך לפרופסור מן המניין, במחלקה להנדסה ביו-רפואית ובמרכז אדמונד י' ספרא לביואינפורמטיקה.
מחקר

טולר עוסק במחקר בין-תחומי בנושא ביטוי גנים על בסיס כלים שונים מדיסציפלינות כמו מדעי המחשב, הנדסה, אבולוציה מולקולרית, ביופיזיקה וסטטיסטיקה. במוקד מחקרו ניצב פיתוח דרכים חדשות ליצירת מודלים של ביטוי גנים והנדסתם, כגון גישות להבנה משופרת של קידוד ביטוי גנים בחומר הגנטי. מודלים שפיתח משמשים למטרות שונות בביוטכנולוגיה ובפארמה: פיתוח חיסונים, מודלים של מחלות הומניות, טכנולוגיית מזון והנדסת נוגדנים.
בין הישגיו המחקריים לאורך השנים ניתן למנות:
האצת הדמיות של תא שלם של תרגום mRNA באמצעות חומרה ייעודית
הערכת כוח הניבוי של מוטציות שקטות על סיווג סרטן ופרוגנוזה
אלגוריתמים להנדסת תעבורת ריבוזומים והפוטנציאל שלהם בשיפור הכיל וקצב הגדילה של תאים מארחים
הדגמה ברזולוציה גבוהה של הבחירה על כוח קיפול mRNA מקומי ברצפי קידוד על פני עץ החיים
פתרון חידת האבולוציה של תרגום מבוסס Shine-Dalgarno בכלורופלסטים
תובנות חדשות לגבי ויסות ביטוי גנים במהלך מיוזיס שנחשפו על ידי דינמיקת התארכות תרגום
ChimeraUGEM: מודל ביטוי גנים ללא פיקוח בכל אורגניזם נתון
מלבד פעילותו המחקרית באקדמיה, טולר גם היה מהנדס בקבוצת DSP בתכנון שבבי VLSI. הוא שימש כמייסד ומדען ראשי של החברות Synvaccine Ltd ו-Imagindairy Ltd וכיועץ לחברות ביוטכנולוגיה נוספות.
טולר הוא מחבר של מעל 150 מאמרים אקדמיים בעיתונים מדעיים מובילים ופרסם מאות תקצירים ומאמרים בכנסים. לזכותו רשומים פטנטים רבים.
פרסים והוקרה

פרס יולודן, מטעם הטכניון (2016)
פרס קשתות מינרווה
מלגת המרכז למדעי הסיבוכיות ע"ש ישעיה הורוביץ
מלגת קושלנד לעמיתי בתר-דוקטורט מצטיינים, מטעם מכון ויצמן למדע
פרס קרן אסי שנידמן לחוקרים צעירים מצטיינים, מטעם המרכז הרפואי שיבא תל השומר
הערות שוליים

↑  "Team:TAU Israel/Team - 2019.igem.org". 2019.igem.org. נבדק ב-2022-01-26.
↑  "Team:TAU Israel/Instructors - 2020.igem.org". 2020.igem.org. נבדק ב-2022-01-26.
↑  "About". imagindairy (באנגלית אמריקאית). נבדק ב-2022-01-26.
↑  Shallom, David; Naiger, Danny; Weiss, Shlomo; Tuller, Tamir (2021-12-17). "Accelerating Whole-Cell Simulations of mRNA Translation Using a Dedicated Hardware". ACS Synthetic Biology. 10 (12): 3489â€“3506. doi:10.1021/acssynbio.1c00415. PMC 8689694. PMID 34813269.
↑  Gutman, Tal; Goren, Guy; Efroni, Omri; Tuller, Tamir (2021-08-12). "Estimating the predictive power of silent mutations on cancer classification and prognosis". npj Genomic Medicine (באנגלית). 6 (1): 1â€“15. doi:10.1038/s41525-021-00229-1. ISSN 2056-7944.
↑  Zur, Hadas; Cohen-Kupiec, Rachel; Vinokour, Sophie; Tuller, Tamir (2020-12-03). "Algorithms for ribosome traffic engineering and their potential in improving host cells' titer and growth rate". Scientific Reports (באנגלית). 10 (1): 21202. doi:10.1038/s41598-020-78260-y. ISSN 2045-2322.
↑  Peeri, Michael; Tuller, Tamir (2020-03-09). "High-resolution modeling of the selection on local mRNA folding strength in coding sequences across the tree of life". Genome Biology. 21 (1): 63. doi:10.1186/s13059-020-01971-y. ISSN 1474-760X. PMC 7063772. PMID 32151272.
↑  Weiner, Iddo; Shahar, Noam; Marco, Pini; Yacoby, Iftach; Tuller, Tamir (2019-12-01). "Solving the Riddle of the Evolution of Shine-Dalgarno Based Translation in Chloroplasts". Molecular Biology and Evolution. 36 (12): 2854â€“2860. doi:10.1093/molbev/msz210. ISSN 0737-4038.
↑  Sabi, Renana; Tuller, Tamir (2019-04-04). "Novel insights into gene expression regulation during meiosis revealed by translation elongation dynamics". npj Systems Biology and Applications (באנגלית). 5 (1): 1â€“12. doi:10.1038/s41540-019-0089-0. ISSN 2056-7189.
↑  Diament, Alon; Weiner, Iddo; Shahar, Noam; Landman, Shira; Feldman, Yael; Atar, Shimshi; Avitan, Meital; Schweitzer, Shira; Yacoby, Iftach; Tuller, Tamir (2019-09-15). "ChimeraUGEM: unsupervised gene expression modeling in any given organism". Bioinformatics. 35 (18): 3365â€“3371. doi:10.1093/bioinformatics/btz080. ISSN 1367-4803.
1 2  "Meet The Team". synvaccine (באנגלית). נבדק ב-2022-01-26.
↑  "Juludan Research Prize Winners 2016 â€" Executive Vice President for Research". manlam.net.technion.ac.il. נבדק ב-2022-01-26.
| --- | --- |
בקרת זהויות :  NLI: 987007297776005171  dblp: 79/6712  ORCID: 0000-0003-4194-7068  VIAF: 98423583   WorldCat (עם VIAF): 98423583
תיעניכ

| --- | --- |
 טריטוריה:  הרשות הפלסטינית הרשות הפלסטינית
 נפה:  ג'נין
 על שם:  תענך
 אוכלוסייה:  ‏
  ‑ בכפר:  1,095 (2006)
 קואורדינטות:  32°31′11″N 35°13′16″E﻿ / ﻿32.519725°N 35.221058333333°E﻿ / 32.519725; 35.221058333333 
 אזור זמן:  UTC +2
  מפת מיקום  מפה מפורטת   (למפת הכרמל מוגדלת) תיעניכ(למפת הכרמל רגילה) תיעניכ(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תיעניכ(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תיעניכ  he tabBackground:;tabBorder:#aaa;defaultTab:0;
 
תיעניכ (בערבית: تعنّك, בתעתיק מדויק: תענּכּ, הגייה: תְעֶ֫נֶּכּ, הגייה מקומית כפרית: תְעֶ֫נֶּץ') הוא כפר פלסטיני בנפת ג'נין שבצפון השומרון, הממוקם כ-13 ק"מ צפונית מערבית לעיר ג'נין. בתי הכפר גובלים בבתי הכפר הפלסטיני הסמוך – סילת אל-חארית'יה.
על פי הלשכה הפלסטינית המרכזית לסטטיסטיקה, בשנת 2017 מנתה אוכלוסיית הכפר 1,268 תושבים.
היסטוריה > העת העתיקה

בסמוך לכפר ממוקם האתר המקראי ועיר הלויים תענך (ביוונית עתיקה: Θαναά). החפירות בתל נערכו על ידי אלברט גלוק בעיקר בשנות ה-70 וה-80. בחפירות נמצאו שנים-עשר לוחות בכתב יתדות אכדי. כשליש מהשמות על גבי הלוחות הללו הם ממוצא חורי.
כן נמצאו כלי חרס מהתקופה הרומית, מהתקופה הביזנטית ומימי הביניים.
היסטוריה > ימי הביניים

השרידים העיקריים הנראים כיום הם של ארמון עבאסי מהמאה ה-11.
היסטוריה > העת החדשה

בסוף המאה ה-16 התקיימו בתיעניכ כ-13 משקי בית, כולם מוסלמים. התושבים שילמו מיסים לשלטונות העות'מאנים על מוצרים חקלאיים שכללו חיטה, שעורה, יבולי קיץ, עזים וכוורות, בנוסף על הכנסות מזדמנות בסך הכל התושבים שילמו כ-7,000 אקצ'ות.
בשנת 1838 צוין תיעניכ ככפר מוסלמי בנפת ג'נין. הוא הכיל רק כמה משפחות, אך נאמר שהוא גדול בהרבה, ומכיל בעיקר חורבות. בשנת 1870 תיאר ויקטור גרן כי הכפר כולל עשרה בתים. הוא הוסיף לתאר כי "פעם דרום הכפר וכל הרמה העליונה של הגבעה המלבנית שעליה ניצב הכפר כוסו בבניינים, כפי שמוכח מתוך אינספור שברי כלי החרס הפזורים על האדמה". האבנים הגדולות יותר הובלו למקום אחר. מתחת לכפר נמצא מסגד קטן, ששימש גם ככנסייה נוצרית קדומה. כל האבנים שמהן הוא בנוי שייכות לבנייה מוקדמת; חלקו מעוטר בפסלים. בהמשך המישור נמצאים כמה בורות מים חצובים בסלע, ובאר הנקראת ביר תיעניכ.
מפת הקרן לחקר ארץ ישראל מ-1882 תיארה את תיעניכ כ"כפר קטן, הניצב בצד הדרום-מזרחי של התל בעל אותו השם בקצה המישור. יש בו זיתים בדרום ובארות בצפון, והוא מוקף בגדרות קקטוס. יש כיפה לבנה בכפר. הבארות קדומות, וקברים חצובים ממוקמים בצפון ליד רגלי התל."
במפקד האוכלוסין של ארץ ישראל משנת 1922, שנערך על ידי שלטונות המנדט הבריטי, נמנו בתיעניכ 65 איש. במפקד 1931 התגוררו בכפר כ-64 איש ב-15 בתים. בסקר הכפרים של 1945 מנתה האוכלוסייה 100 תושבים בשטח של 32,263 דונם. 452 דונם שימשו למטעים וקרקע להשקיה, 31,301 דונם לגידול דגנים, ואילו בסך הכל 4 דונם היו קרקע עירונית בנויה.
מפקד האוכלוסין הירדני בשנת 1961 איתר 246 תושבים.
קרקעות, חקלאות ומים

שטח הכפר הוא 27,471 דונם.
לקריאה נוספת

Barron, J.B., ed. (1923). Palestine: Report and General Abstracts of the Census of 1922. Government of Palestine.
Conder, C.R.; Kitchener, H.H. (1882). The Survey of Western Palestine: Memoirs of the Topography, Orography, Hydrography, and Archaeology. Vol. 2. London: Committee of the Palestine Exploration Fund.
Dauphin, Claudine (1998). La Palestine byzantine, Peuplement et Populations. BAR International Series 726 (בצרפתית). Vol. III : Catalogue. Oxford: Archeopress. ISBN 978-0-860549-05-5. (p. 743)
Freedman, D.N. (2000). "Taanach". Eerdmans Dictionary of the Bible. W.B. Eerdmans. ISBN 978-0-8028-2400-4.
Government of Jordan, Department of Statistics (1964). First Census of Population and Housing. Volume I: Final Tables; General Characteristics of the Population (PDF).
Government of Palestine, Department of Statistics (1945). Village Statistics, April, 1945.
Guérin, V. (1875). Description Géographique Historique et Archéologique de la Palestine (בצרפתית). Vol. 2: Samarie, pt. 2. Paris: L'Imprimerie Nationale.
Hadawi, S. (1970). Village Statistics of 1945: A Classification of Land and Area ownership in Palestine. Palestine Liberation Organization Research Center.
Hütteroth, Wolf-Dieter; Abdulfattah, Kamal (1977). Historical Geography of Palestine, Transjordan and Southern Syria in the Late 16th Century. Erlanger Geographische Arbeiten, Sonderband 5. Erlangen, Germany: Vorstand der Fränkischen Geographischen Gesellschaft. ISBN 978-3-920405-41-4.
Mills, E., ed. (1932). Census of Palestine 1931. Population of Villages, Towns and Administrative Areas. Jerusalem: Government of Palestine.
Palmer, E.H. (1881). The Survey of Western Palestine: Arabic and English Name Lists Collected During the Survey by Lieutenants Conder and Kitchener, R. E. Transliterated and Explained by E.H. Palmer. Committee of the Palestine Exploration Fund.
Robinson, E.; Smith, E. (1841). Biblical Researches in Palestine, Mount Sinai and Arabia Petraea: A Journal of Travels in the year 1838. Vol. 3. Boston: Crocker & Brewster.
Zertal, A. (2016). The Manasseh Hill Country Survey. Vol. 3. Boston: BRILL. ISBN 978-9004312302.
הערות שוליים

↑  Projected Mid-Year Population for Jenin Governorate by Locality 2004–2006, הלשכה הפלסטינית המרכזית לסטטיסטיקה (אורכב מ-המקור בתאריך 20 בספטמבר 2008)
↑   אותיות המולדת, עונה תשיעית, פרק 3 – תענכ (حروف وطن الموسم التاسع - الحلقة ( 3 ) تعنك), סרטון  באתר יוטיוב, מכוון לנקודה שבה הקריין אומר את שם הכפר בשתי הגיות שונות
↑  Palestinian Central Bureau of Statistics, Census 2017, 2018, עמ' 64
↑  Joan E. Taylor, The Asherah, the Menorah and the Sacred Tree, Journal for the Study of the Old Testament 20, 1995-06, עמ' 31 doi: 10.1177/030908929502006602
↑  ראו למשל בספר יהושע, פרק כ"א, פסוק כ"ה ושם, פרק י"ב, פסוק כ"א
↑  Freedman et al, 2000, p. 1268: "Its identification with modern Tell Ta'annek (171214) is undisputed because of the continuity in the name and because of its location on the southern branch of the Via Maris, next to the pass of Megiddo."
↑  Gustavs, A. (1927) Die Personennamen in den Tontafeln von Tell Ta-annek.
↑  Glock, A.E. (1971) A New Ta-annek Tablet.
↑  Zertal, 2016, pp. 177–179
↑  Dave Winter: Israel handbook: with the Palestinian Authority areas p. 644
↑  Hütteroth and Abdulfattah, 1977, p. 159
↑  Robinson and Smith, 1841, vol 3, 2nd Appendix, pp. 126,131
↑  Robinson and Smith, 1841, vol 3, pp. 156, 159
↑  Guérin, 1875, p. 226
↑  Guérin, 1875, pp. 226–228; as translated by Conder and Kitchener, 1882, SWP II, p. 68
↑  Conder and Kitchener, 1882, SWP II, p. 46
↑  Barron, 1923, Table IX, Sub-district of Jenin, p. 30
↑  Mills, 1932, p. 71
1 2 3 4  Government of Palestine, Department of Statistics, 1945, p. 17
↑  Government of Jordan, Department of Statistics, 1964, p. 25
↑  palestine - remembered, Welcome To Ti'innik - تعنك (תיעניכ)
| Flag of Senegalיישובי נפת ג'נין |
| --- | --- | --- |
| ערים | ג'נין • קבאטיה |  |
| מועצות מקומיות | עג'ה • עראבה • בורקין • דאחיית סבאח אל-ח'ייר • דיר אבו דעיף • ג'בע • כפר דאן • כפר ראעי • מיית'לון • סילת אל-חארית'יה • סילת א-ד'אהר • יעבד • אל-יאמון • א-זבאבדה |  |
| כפרים | עאנין • ענזה • ערקה • עראנה • עטארה • ברטעה • בית קאד • ביר אל-באשא • דיר ע'זאלה • פחמה • פנדקומיה • פקועה • ג'למה • ג'לבון • ג'לקמוס • ג'ודידה • כופיראת • מִרְכָּה • מיסיליה • אל-מוע'ייר • נזלת זייד • ראמה • רומאנה • סנור • מת'לת' א-שוהדא • סיר • סיריס • ח'ירבת א-טייבה • תיעניכ • טורה אל-ע'רביה • אום א-ריחאן • אום אל תות • זובובא • יעבד |  |
| מחנות פליטים | מחנה הפליטים ג'נין |  |
נפות הרשות הפלסטינית
| --- | --- |
בקרת זהויות :  NLI: 987007584241505171 
כן קטורת שנמצא בתל תענך, עם סמל אשרה על בסיסו, כיום במוזיאונים לארכאולוגיה באיסטנבול